recursal/SuperWikiNEXT-32B huggingface dataset:
**Հեբեֆրենիկ համախտանիշ**(հին հունարեն՝ ββη — երիտասարդություն, φρενός — միտք, բանականություն), հոգեախտաբանական համախտանիշ, որը բնութագրվում է վարքի մեջ մանկամտության, հիմարության արտահայտված հատկությունների առկայությամբ։ Առաջին անգամ 1878 թվականին հեբեֆրենիան նկարագրվել է որպես ինքնուրույն հոգեկան հիվանդություն, հետագայում Էմիլ Կրեպելինը վերագրել է հեբեֆրենիան շիզոֆրենիային։

Նկարագրություն
--------------

Օ. Վ. Կերբիկովը 1949 թվականին առանձնացրեց հեբեֆրենիկ համախտանիշի եռյակը։

* դիմախաղի մկանների անկանոն կծկումներ, ծամածռություն,
* մտքի անգործության ֆենոմեն՝ անմոտիվ գործողություններ, գործողություններ, որոնք ոչ իմպուլսիվ են, ոչ էլ պաթոլոգիական դրդապատճառներով պայմանավորված,
* անարդյունավետ էյֆորիա (սառը էյֆորիա), անբովանդակ-ուրախ տրամադրություն։

Հեբեֆրենիկ վիճակում գտնվող հիվանդներին բնորոշ է, բարձրաձայն ծիծաղ, արտահայտիչ քրքիջ, դիմային մկանների անկանոն կծկումներ, ծամածռություններ, նրանք ցատկում են մահճակալների վրա կամ գլորվում, թավալվում հատակին, ծիծաղելի կատակներով և տարօրինակ չարաճճիություններով կպչում ուրիշներին։

Հեբեֆրենիկ համախտանիշի կառուցվածքում կարող են նկատվել կատատոնիկ խանգարումներ, լսողական և ներքին օրգանների հալյուցինացիաներ, հետապնդման և վերաբերման զառանցանքներ։ Հեբեֆրենիկ հաշախտանիշ ունեցող անձանց մոտ կարող է դիտվել տրամադրության անկում, այս դեպքում հայտնաբերվում են աֆեկտիվ զառանցանքներ։

Ամենից հաճախ հեբեֆրենիկ սինդրոմը նկատվում է հեբեֆրենիկ շիզոֆրենիա ունեցող հիվանդների մոտ։ Երբեմն հեբեֆրենիկ սինդրոմը կարելի է հայտնաբերել էպիլեպսիայով հիվանդների մոտ (առավել հաճախ ՝ ժամանակավոր), այն հանդիպում է նաև ռեակտիվ, ալկոհոլային և ուղեղի օրգանական վնասվածքի հետ կապված փսիխոզների դեպքում։ Հեբեֆրենիկ սինդրոմի դեպքում կարող են դիտվել նաև կատատոնիկ ախտանիշներ, այս դեպքում, համախտանիշը կոչվում է կատատոն-հեբեֆրենային։

Հեբեֆրենիային մոտ է հեբոիդոֆրենիա հասկացությունը՝ հեբեֆրենիայի մեղմ ձև՝ դիսոցիալական անհատականության խանգարման գերակշռությամբ։ Այս խանգարման դրսևորման սկիզբը նկատվում է պատանեկության շրջանում։ Հիվանդության հիմնական ախտանիշը հակասոցիալական վարքն է։

Տես նաև
-------

* Շիզոֆրենիայի հեբեֆրենիկ ձև
*

Ծանոթագրություններ
------------------

1. ↑  *Блейхер В. М. Крук И. В.* Кербикова триада гебефренического синдрома // Толковый словарь психиатрических терминов. — М.: МОДЭК, 1995. — ISBN 5-87224-067-8
2. 1 2 3 4  *Сметанников П. Г.* Гебефренический синдром // Психиатрия: Краткое руководство для врачей. — 2 издание. — СПб.: СПбМАПО, 1995. — С. 100. — 320 с. — ISBN 5-85077-025-9
**«Մովսես»**, հինկտակարանային մարգարեի մարմարե քանդակ՝ 235 մ բարձրությամբ, որը կենտրոնական տեղ է զբաղեցնում Հուլիոս II պապի դամբարանի քանդակախմբում Սան Պիետրո ին Վինկոլի բազիլիկում։ Այդ քանդակի վրա Միքելանջելոն աշխատել է 1513-1515 թվականներին։ Մովսեսի երկու կողմերում տեղադրված են մեծ վարպետի աշակերտների կողմից ստեղծված Լիայի և Ռաքելի քանդակները։

«Մովսես»-ը Հուլիոս II-ի դամբարանի հոյակապ մտահղացման մասն էր կազմում, որը չիրականացավ ֆինանասկան խնդիրների պատճառոով։

Սկզբնապես դամբարանը նախատեսվում էր տեղադրել Սուրբ Պետրոսի բազիլիկում։ Քանդակագործը դամբարանի համար նախատեսել էր ևս մի քանի կերպար, այդ թվում և «Ըմբոստ ստրուկը», «Մեռնող ստրուկը», որոնք չմտան դամբարանի վերջնական հորինվածքի մեջ չափերի փոփոխության պատճառով։

Արվեստաբանները քանդակում տեսնում են Դոնատելլոյի «Հովհաննես Ավետարանիչի» (Ֆլորենցիայի Օպերա դել Դուոմոյից) մտահղացման վերաիմաստավորում և այն պլաստիկան, որով Միքելանջելոն պատկերել է մարգարեներին Սիքստինյան կապելլայի առաստաղին։

Մարգարեն պատկերված է եղջյուրներով, որն աստվածաշնչյան «Ելք» գլխի մի քանի տողի Վուլգաթայի ոչ ճիշտ թարգմանության արդյունքն է։ Եբրայերեն տեքստում ասվում է, որ հրեաների համար դժվար էր նայել Մովսեսի դեմքին

כי קרן עור פניו:

קרניים բառը եբրայերենում ունի մի քանի նշանակություն։ Այն կարելի է թարգմանել և՛ որպես «եղջյուր» և՛ որպես «ճառագայթ»։ Հետևաբար כי קרן עור פניו արտահայտությունը կարելի է թարգմանել «քանի որ երեսը լույս էր ճառագում», այլ ոչ թե «դեմքը եղջյուրավոր էր»։

Համարվում է, որ սա առաջին քանդակն է, որի ընկալման համար նշանակալի է ժամանակային ասպեկտը։ Շրջանցելով քանդակը՝ դիտորդը բացահայտում է նրա մեջ թաքնված ուժը և շարժումը:

Իր ստեղծման պահից «Մովսեսը» համարվում է մարդկային հանճարի մեծագույն հղացումներից մեկը «գուցե մարդկային ուժի և հասունության մեծագույն կերպար ողջ արևմտյան քանդակագործության մեջ»։ Հինկտակարանային հերոսի վիթխարի հոգևոր ուժն արտահայտված է քանդակի լեզվով, որն իր հարստությամբ և ուժով համարվում է կերպարվեստի մեծագույն ձեռքբերումներց մեկը։

Մովսեսի քանդակի մոտ իր անվանակցի հետ համր երկխոսությանն է նվիրված է Միքելանջելո Անտոնիոնիի «Միքելանջելոյի հայացքը» ֆիլմը (2004)։ ««Մովսես» Միքելանջելո» աշխատության մեջ (1914) կերպարին հոգեվերլուծական մեկնաբանություն էտալիս Զիգմունդ Ֆրոյդը:

Ծանոթագրություններ
------------------

1. 1 2 3  Կազմեք ցանկեր, ոչ թե պատերազմ — 2013.
2. ↑  Легкость и тяжесть — Моисей и рога
3. ↑  *Микеланджело Буонарроти* հոդվածը Սովետական մեծ հանրագիտարանում
4. ↑  Баренбойм, Петр. *Образ Моисея в творчестве Микеланджело*, ЛУМ, М. 2017. ISBN 978-5-906072-25-2.

Գրականություն
-------------

* Sigmund Freud, Il Mosè di Michelangelo, Bollati Boringhieri, 1975
* Corrado Augias, I Segreti di Roma, Mondadori, 2005

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 4313721-0 · LCCN: n98095142 · VIAF: 184806542 · WorldCat VIAF: 184806542 |

 |
«Կարմիր դրոշի պաշտպաններ» սրնգի նվագախումբը Նարնջագույն երթով շրջեց Նյութաունստևարտ քաղաքում 2010 թվականի հուլիսի 12-ին: Դրոշները, որոնք տեղափոխվում էին Միության դրոշն էր, Ուլստերի դրոշը և Բոյնտանդարդը:
**Նարնջագույն երթ,** «Նարնջագույն» շքանշանի անդամների շքերթ, որոնք կանոնավոր կերպով անցկացվում են ամռանը Օլսթերում, Հյուսիսային Իռլանդիայում և Ազգերի համագործակցության երկրներում։ Շքերթները սովորաբար ավարտվում են մինչև հուլիսի 12-ի տոնակատարությունները՝ նվիրված իշխան Վիլհելմ III Օրանացու հաղթանակին Ջեյմս II-ի թագավորի նկատմամբ Բոյնի ճակատամարտում 1690 թվականին։ Չնայած «երթ» կամ «շքերթ» տերմինները լայնորեն կիրառվում են լրատվամիջոցերում, շարքում նախընտրելի է «քայլել» կամ «ցույց» արտահայտությունները։ Նարնջագույն զբոսանքները բախվել են կաթոլիկների, իռլանդացի ազգայնականների և շոտլանդացի ազգայնականների ընդդիմությանը, որոնք շքերթները համարում են աղանդավոր և հաղթական։

Երթաշրջան
---------

«Երթաշրջանը» հիմնականում վերաբերվում է Հյուսիսային Իռլանդիային ապրիլից-օգոստոս ամիսներին։ Նարնջագույն շքանշանը, անկասկած, ամենաակտիվ երթային խումբն է։ Սովորաբար, յուրաքանչյուր Նարնջագույն տնակ հուլիսի 12-ից որոշ ժամանակ անց է կացնում իր սեփական երթը՝ ուղեկցվելով առնվազն մեկ երթային խմբով։ Հուլիսի 12-ին յուրաքանչյուր թաղամաս ավելի մեծ շքերթ է անցկացնում։ Սա մասնավորապս վերաբերում է Բելֆատ թաղամասին, որի շքերթին սովորաբար մասնակցում են շոտլանդական մի քանի սպա և հաճախ որոշներն այլ երկրներից։ Շրջանների մեծ մասում շքերթի գտնվելու վայրը տարեցտարի տատանվում է՝ փոխարինվելով համապատասխան քաղաքներով։ Բելֆաստ շրջանը բացառություն է, այն պահպանել է քիչ թե շատ նույն երթուղին երկար տասնամյակներ։

Որոշ երթեր նվիրված են պատմական իրադարձություններինր։ Հատկանշական է, որ հուլիսի 12-ի երթերը դիտարկում են Բոյնի ճակատամարտը։ Հուլիսի 1-ին Հյուսիսային Իռլանդիայում անցկացվող երթերն ի սկզբանե նվիրված էր Սոմի ճակատամարտին։

Կան մի քանի բացահայտ հիշատակալի շքերթներ։ Բարեփոխումների օրվա շքերթները Մարտին Լյութերի պատվին են, որը իր 95 թեզիսները մեխեց եկեղեցու դռանը Վիտենբերգում, սկսելով այն բարեփոխումը, որը բողոքական եկեղեցիների մասին էր։

Շքերթների ձևեր
--------------

Նարնջագույնները քայլում են սովորական հագուստով:
Բոլոր Նարնջագույն երթերում ներառում են առնվազն մեկ սպա՝ աստիճանավորների հետ։ Սպաները գրեթե միշտ ուղեկցվում են երթային նվագախմբով։ Տարեց կամ տկար սպաները հաճախ շքերթի երթևեկում են այնպիսի տրանսպորտային միջոցներով, ինչպիսիք են սև տաքսիները։

Վերջին տասնամյակներին շատ է տարածվել սպա կանանց երթը, չնայած տղամարդիկ շքերթների ժամանակ դեռ մեծամասնություն են կազմում։

### Զարդարանքներ և պարագաներ

Շքահանդեսում սովորաբար կրում են մուգ կոստյումներ։ Որոշ նարնջագույններ կրում են գլխարկներ և քայլում են անձրևանոցներով, չնայած դա պարտադիր չէ։ Քայլողները կրում են V-աձև նարնջագույն օձիքներ որոնց վրա նշված է իրենց սպայի համարը, և հաճախ կրծքանշաններ, որոնք ցույց են տալիս հաստատության կողմից շնորհված աստիճանները և սպայական զբաղեցրած պաշտոնները։

Ծանոթագրություններ
------------------

1. ↑  «50 Orange lodges take part in Donegal parade»
2. ↑  Helen Robinson, 'Remembering War in the Midst of Conflict: First World War Commemorations in the Northern Irish Troubles', *20th Century British History*, 21, 1 92010), pp86-7.
**Շվեյցարական սպիտակ հովվաշուն** (գերմ.՝ Weisser Schweizer Schäferhund, իտալ.՝ Pastore Svizzero Bianco), շվեյցարական հովվաշների ցեղատեսակ։ Այն ծագում է Շվեյցարիա Ներմուծված հյուսիսամերիկյան սպիտակ հովվաշներից։ Այստեղից էլ վկայում է իր ճերմակ մորթին։

Պատմություն
-----------

Գերմանական սպիտակ հովվաշներին ժամանակին արգելված էր գրանցել իրենց հայրենի Գերմանիայում, բայց նրանք դարձավ ճանաչելի Միացյալ Նահանգներում և Կանադայում, արդյունքում ստեղծվեց ցեղատեսակի ակումբ, իսկ այս սպիտակ շները ճանաչվեցին որպես առանձին ցեղատեսակ՝ սպիտակ հովվաշներ։
Տվյալ ցեղատեսակը ներմուծվել է Շվեյցարիա հյուսիսային Ամերիկայից 1970-ականների սկզբին։ Նրանցից մեկը ամերիկյան շուն էր Լոբո անունով՝ ծնված 1966թվականի մարտի 5-ին, մնացած շները ներմուծվեցին Կանադայից և Միացյալ նահանգներից։
Այս ցեղատեսակը ճանաչվել է Շվեյցարիայում 1991 թվականի հունիսին և գրանցվել Շվեյցարիայի կինոլոգների միությունում, ժամանակավորապես ճանաչվել է միջազգային կինոլոգիական ֆեդերացիայի կողմից 2002 թվականին և վերջնականապես ընդունվել 2011 թվականին։ 2017 թվականին ճանաչվել է բրիտանական կինոլոգների ակումբի կողմից։

Նկարագրություն
--------------

Շվեյցարական սպիտակ հովվաշունը միջին չափի է, քաշը՝ 25-40 կգ, իսկ հասակը սովորաբար 53-66 սմ։ Մազածածկույթի երկու շերտ ունի՝ միջին և երկար։ Մորթին միշտ սպիտակ է՝ մուգ մաշկով։ Աշքերի գույնը կարող է լինել բաց և մուգ շագանակագույն՝ նշաձև։ Ականջները ուղիղ են են, եռանկյունաձև և մի փոքր կլորացված ծայրերով։
Նրա հովվական ունակությունները նման են գերմանական հովվաշանը։

Ծանոթագրություններ
------------------

|  |  |
| --- | --- |
|  | Շվեյցարական սպիտակ հովվաշուն Վիքիպահեստում |

1. 1 2  Tamsin Pickeral (2014). *Dogs Unleashed*. San Diego: Simon and Schuster. 9781626862739.
2. 1 2 3  FCI-Standard N° 347: Berger Blanc Suisse (White Swiss Shepherd Dog). Fédération Cynologique Internationale. Accessed May 2022.
3. 1 2  [Bruce Fogle] (2013). *The Dog Encyclopedia*. London; New York: Dorling Kindersley. 9781465408440.
4. 1 2  Berger Blanc Suisse (347). Fédération Cynologique Internationale. Accessed March 2020.
5. ↑  New Breed – White Swiss Shepherd Dog. The Kennel Club. Archived 23 July 2017.
6. 1 2  White Swiss Shepherd Dog (Imp). The Kennel Club. Archived 23 July 2017.
Օրենքում **տուժող** է համարվում այն անձը, որի իրավունքներն ու շահերը խախտվել են՝ նրա նկատմամբ իրավախախտում կամ հանցագործություն կատարելով։

Քրեական իրավունք
----------------

Քրեական օրենսդրության մեջ տուժողը դիտվում է որպես հանցագործության շնչավոր առարկա, որպես անձ, որի մարմնի վրա ազդեցություն ունենալով, կատարվում է հանցավոր ոտնձգություն։ Նման անձի հատկանիշները կարող են ունենալ քրեակաիրավական նշանակություն, որը նման է առարկայի հատկանիշների նշանակությանը (օրինակ՝ սեռական հանցագործություններ որակելիս, կյանքի և առողջության դեմ ուղղված հանցագործություններ, ինչպես նաև կատարված հանցագործության համար պատիժ նշանակելիս)։ Այնուամենայնիվ, այս դեպքում սովորաբար օգտագործվում է "տուժող" հասկացությունը, այլ ոչ թե "հանցագործության առարկա": Ն. Գ. Իվանովն առաջարկում է մարդուն դիտարկել որպես առարկա, եթե ազդեցությունն իրականացվում է նրա ֆիզիկական մարմնի վրա, սակայն այս տեսակետը ընդհանուր ճանաչում չի ստացել։

Քրեաբանություն
--------------

Քրեագիտության մեջ տուժողի անհատականության հատկանիշները դիտարկվում են վիկտիմոլոգիայի շրջանակներում՝ անհատականության և վարքի հատկությունների տեսության մասին, որը ազդում է հանցագործության տուժող դառնալու հավանականության վրա։

Քրեական դատավարություն
----------------------

Քրեական դատավարությունում տուժողը դիտվում է որպես մեղադրող կողմ ներկայացնող քրեական դատավարության մասնակից, որի շահերին վնաս է պատճառվել։ Օրինակ, դա կարող է լինել սպանված անձի ազգականը, կամ այն անձը, ումից գողացել են իրեն պատկանող իրը (որը հանցագործության առարկա է)։ Որոշ երկրներում, սպանվածի հարազատների իրավունքները որպես տուժող շատ կարևոր են ՝ ներառելով դրույթներ, որ տուժողի հետ հաշտեցումը կարող է էապես նվազեցնել քրեական ասպեկտը։

Քրեական գործընթացը տուժողի կարգավիճակ ստանալը կապում է որոշակի դատավարական ձևի հետ՝ հարցաքննողի, քննիչի կամ դատարանի որոշման տեսքով անձին որպես տուժող ճանաչելու մասին։

Քրեական դատավարության իրավունքը տուժող է ճանաչում ինչպես ֆիզիկական, այնպես էլ իրավաբանական անձանց։

Տուժողին տրվում են որոշակի դատավարական իրավունքներ և պարտականություններ։

Մասնավոր մեղադրանքի (քրեական հետապնդման) գործով տուժողը ճանաչվում է մասնավոր մեղադրող։

Ծանոթագրություններ
------------------

1. ↑  Курс уголовного права. Общая часть. Том 1: Учение о преступлении / Под ред. Н. Ф. Кузнецовой и И. М. Тяжковой. М. 2002. С. 217.
2. ↑  Иванов Н. Г. Уголовное право Российской Федерации. Общая и Особенная части. М. 2000. С. 100.
3. ↑  Уголовное право России / Под ред. В. Н. Кудрявцева, В. В. Лунеева, А. В. Наумова. М. 2006. С. 120.
**Փարմակոֆոբիա** (հուն․՝ φάρμακον՝ դեղ φόβος ՝ վախ), սևռուն վախ դեղամիջոց ընդունելու նկատմամբ։ Առաջանում է ցանկացած դեղամիջոց ընդունելիս վախի ձևով՝ անկախ դեղաբանական պրոֆիլից։

Առաջացման պատճառներ
-------------------

* Դեղամիջոցների նկատմամբ բացահայտ ալերգիա,
* դեղերով թունավորվելու փորձառություն,
* ֆարմակոֆոբիայով տառապող հեղինակությունների վարքագծին հետևելը։

Հիվանդի փաստարկներ ֆարմակաֆոբիայից հրաժարվելու դեպքում
------------------------------------------------------

Ինչպես ցանկացած այլ ֆոբիայի դեպքում, այս դեպքում ևս վախը իռացիոնալ է և հաճախ ոչ մի կերպ չի հիմնավորվում հիվանդի կողմից կամ շատ թույլ է հիմնավորվում։ Սակայն հաճախ հանդիպող «բացատրությունների» մեջ գերիշխում է քիմիական ծագման նյութերի նկատմամբ անբարյացակամությունը՝ որպես բնության մեջ օտար նյութերի նկատմամբ, որի հետևանքն է ցանկացած տեսակի բնական պատրաստուկների բուժման նկատմամբ կապվածությունը։ Դրանցից շատերը իրականում դեղամիջոցներ են, սակայն դրանց արդյունավետությունը և թերապևտիկ դիապազոնը շատ դեպքերում սահմանափակ է։ Բացի այդ, ֆարմակոֆոբների շրջանում տարածված են դատողությունները մարդու օրգանիզմի՝ ռեգեներացման նկատմամբ անսահմանափակ ունակության մասին։

Ախտորոշում
----------

Ֆոբիայի վախի սրացման դեպքում, որը կարող է առաջացնել որոշակի հանգամանքներ (օրինակ՝ այց դեղատուն), կարող են ի հայտ գալ հոգեբանական և միզիոլոգիական խանգարումներ, ինչպես ընդհանուր թուլություն, գլխապտույտ, արյան հոսքը դեպի դեմքը, բարձր քրտնարտադրություն, սրտխառնոց։ Ծանր դեպքերում կարող են առաջանալ նաև ոչ ադեկվատ վարքագիծ, առիթմիա, արյան ճնշման տատանումներ և ուշագնացություն։ Նման խանգարումների հայտնաբերման դեպքում անհրաժեշտ է վերացնել գրգռիչ գործոնները, հիվանդին ցուցաբերել առաջին բուժօգնություն և խորհուրդ տալ դիմել բժշկի։

Բուժում
-------

Ֆարմակոֆոբիայի բուժմամբ պետք է զբաղվի որակավորված հոգեթերապևտը։ Դեղամիջոցներ օգտագործելու անհնարինության պատճառով բուժման հիմնական մեթոդներն են կոգնիտիվ-վարքային թերապիան, ռելաքսացիայի տարբեր մեթոդներն ու սիստեմատիկ դեսենսիբիլիզացիան (կամ իմպլոզային թերապիա)։ Սովորաբար բուժումը շարունակվում է 7-10 օր։

Ֆարմակոֆոբիան պոտենցիալ վտանգավոր է առողջության համար, քանի որ այդ հիվանդությունն ուղեկցվում է վեգետատիվ խանգարումներով, որոնք կարող են հանգեցնել լուրջ սոմատիկ բարդությունների։

Ծանոթագրություններ
------------------

1. ↑  Фармакофобия — Словарь психиатрических терминов
2. ↑  Фармакофобия у больных с лекарственной аллергией(չաշխատող հղում)
3. ↑  Навязчивый страх. Как избавиться от фобии — Конструктор Успеха
4. ↑  Фармакофобия — Психиатрический портал
**«Որքան կարևոր է լուրջ լինելը»** (անգլ.՝ The Importance of Being Earnest), Օսկար Ուայլդի կատակերգությունը։

Պիեսը ստեղծվել է 1894 թվականին և բեմադրվել 1895 թվականի փետրվարի 14-ին Սենթ-Ջեյմսյան թատրոնում (Լոնդոն)։

Կատակերգության անվանումը իրենից ներկայացնում է բառախաղ՝ Earnest բառը, որը թարգմանաբար նշանակում է «լուրջ», համահունչ է Էռնեստ անունի հետ որն ունի «լուրջ, ազնիվ, վեհանձն» իմաստային նշանակություն, որով ներկայանում են պիեսյի 2 հերոս։ Ընդ որում նրանք լուրջ մարդիկ չէին։

Տեսարան պիեսայից
Ստեղծագործությունը դասվում է «բարձրաշխարհիկ կատակերգություններին», գրված Ուայլդի կողմից 1890-ականների առաջին կեսին։ Խոսակցությունների զարգացման ժամանակ նրանց գործողություններն ու բնավորությունները դասվում էին երկրորդ պլան։

Պիեսի գլխավոր իրադարձությունն է երկու եսասերների՝ Ջոն Ուորդինգի և Ալջերոն Մոնկրիֆի խնամախոսությունը երկու աղջկա համար։ Սյուժեն լի է ֆարսային և մելոդրամային տարրերով, օրինակ՝ երկու հերոսներն էլ իրենց ընտրյալներին դուր գալու համար իրենց դնում են Էռնեստի տեղ, բայց դիմակազերծվում են։ Վերջում պարզվում է, որ Ջոնը և Ալջերոնը հարազատ եղբայրներ են, բացի այդ նրանցից մեկի անունը իրականում Էռնեստ է։

Առաջին հայացքից Ուայլդը այս պիեսում չի շոշափում ոչ մի լուրջ հարց, սակայն իրականում այնտեղ կարևոր դեր են զբաղեցնում ստորությունն ու կեղծ բարեպաշտությունը։ Նա չի խուսափել նաև քաղաքական թեմաներից։ Չուկովսկին հատկապես նշել է Սեսիլի կերպարանքի նշանակությունը, որը զբաղվում է «բանաստեղծական վերափոխության աղքատ կեցությամբ»։

Ստեղծագործության լեզուն լի է հեղինակային նորաբանություններով (Bunburism, womanthrope):

Պիեսը դրական ընդունելության արժանացավ հանդիսատեսի կողմից։ Բեռնարդ Շոուն այն անվանել է «արտակարգ զվարճալի», Հերբերտ Ուելսը՝ «թարմ», Ուիսթեն Օդեն՝ «բանավոր օպերա»։

Պիեսը ռուսերեն թարգմանել է Ի. Ա. Կաշկինը։

Ծանոթագրություններ
------------------

1. 1 2  *Мухина Ю. Н.* Ироническая маркированность каламбура в художественном дискурсе Archived 2016-03-05 at the Wayback Machine.
2. ↑  *Михайловский Б.* Уайльд // Литературная энциклопедия
3. ↑  *Гениева Е. Ю.* Уайльд // История всемирной литературы


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Broadway Database · MusicBrainz |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | BNF: 12368799z · GND: 4387480-0 · NKC: aun2011642939 |

 |
**Պանդոկ** (հուն․՝ Πανδοχείο), ոչ վաղ անցյալում քաղաքային, մերձքաղաքային կամ ճանապարհներին գտնվող իջևանատուն էր, գիշերակացի վայր, որի առաջին հարկում սովորաբար խորտկարան է եղել, իսկ երկրորդ հարկում՝ վարձով սենյակները։

Դեյվիդ Թենիերս, Պանդոկի ներսույթ, 17-րդ դար

Անվան ստուգաբանություն
----------------------

Պանդոկ
Բառը ավանդաբար եվրոպացիների կողմից է օգտագործվել մինչև մեքենաների ստեղծման դարաշջանը։ Տավերն նշանակել է նաև «ռոմանտիկների ճանապարհ», որը պատմական և ֆենետեզյան գրականության մեջ հաճախ է հիշատակվում։ Տավերնի երկայնքով ձգվել են մեծ, երթևեկելի գրունտային ճաանապարհներ և ուղիներ, որոնցից շատերում եղել են են ձիերի ախոռներ, որտեղ ճանապարհորդները թողել են իրենց ձիերին, բեռներն ու սայլերը։ Այսպիսի հաստատություններ բացվում էին այն վայրերում, որոնք գաղութացվում էին եվրոպացիների կողմից։ Տավերնը իր դերը կորցրել է 1920-ական թվականներին, երբ արդեն սկսեցին օգտվել մեքենաներից։ Կառուցվեցին նոր տիպի հաստասություններ՝ ճանապարհային խորտկարաններ, փոքր ու մեծ հյուրանոցներ, սրճարաններ և նման այլ բաներ։

Ի տարբերություն գինետների, կաբակների, որտեղ միայն խմիչք էին մատուցում, տավերնում նաև լավ կերակրում էին։

Ծագումնաբանություն
------------------

Հին Հռոմում փայտից պատրաստված ոչ մեծ տնակներն ու կառույցները անվանում էին տավերն։ Ավելի ուշ այդպես էին անվանում տարբեր վաճառասեղանները, արհեստանոցները, խանութները և կաբակները։ Այն ժամանակ, երբ այդ շինությունները սկսեցին քարից կառուցվել, ներքին հարկերը սովորաբար մնում էին տավերներին։

Պատկերասրահ
-----------

* Տավերնիա ՄադրիդումՏավերնիա Մադրիդում
* Լա Ֆոնտանա դե Օրո ՄադրիդԼա Ֆոնտանա դե Օրո Մադրիդ
* Բոդեգա դե Լա Արդոսա ՄադրիդԲոդեգա դե Լա Արդոսա Մադրիդ
* 
* 
* 
*

Ծանոթագրություններ
------------------

1. ↑  Статья «Таверна»(չաշխատող հղում)
 Любкер Ф. Реальный словарь классических древностей[Пер. с нем.]. — М.: ДиректМедиа Паблишинг, 2007.


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Giant Bomb |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Մեծ կատալոնական · Շվեյցարական կենսագրական |
|  |
| Չափորոշչային վերահսկողություն | BNE: XX529879 · BNF: 11947957t · LCCN: sh93000454 |

 |
**Նոսրատ Պեզեշկիան** (հունիսի 18, 1933, Կաշան (Իրան) - ապրիլի 27, 2010, Վիսբադեն, Գերմանիա), գերմանացի նյարդաբան, հոգեբան, հոգեթերապևտ։ «Դրական Հոգեթերապիա»-ի հիմնադիր։

Կենսագրություն
--------------

Ծնվել և մեծացել է Իրանում։ «Պեզեշկ» ֆարսի լեզվով նշանակում է բժիշկ։ 1954 թվականին տեղափոխվել է Գերմանիա՝ ուսումնասիրելու Ֆրայբուրգի բժշկություն Մայնցի և Մայնի Ֆրանկֆուրտի համալսարաններում։ Դիսերտացիայի պաշտպանությունից հետո նա հոգեբանության մասնագիտական փորձաշրջան անցավ Գերմանիայում, Շվեյցարիայում, Ավստրիայում և ԱՄՆ-ում։ 1968 թվականին նա հոգեթերապևտիկ կենտրոն հիմնեց Վիսբադենում։ Միաժամանակ զարգացնում էր նոր մեթոդ, որը անվանեցին «Դրական հոգեթերապիա»։ 1971 թվականին հիմնադրեց Ուիսբադենի հոգեթերապիաների և ընտանեկան թերապիայի ինստիտուտ, ավելի ուշ՝ Ուիսբադենի հոգեթերապիայի ակադեմիան։ 1977 թվականին Գերմանիայում ստեղծվեց «Դրական հոգեթերապիա»-ի կազմակերպություն, իսկ 1996 թվականին՝ համաշխարհային դրական հոգեթերապիայի կենտրոն։ Արևմտյան Գերմանիայում դոցենտ էր բժիշկների կատարելագործման բժշկական Հեսսենի ասոցիացիայի ակադեմիայում։ Նա վաստակավոր պրոֆեսոր էր Սանկտ Պետերբուրգի գիտահետազոտական Վ.Մ. Բեխտերևի անվան հոգենյարդաբանական ինստիտուտում։ Բժիշկ Պեզեշկիանը անցկացրել է սեմինարներ, գիտաժողովներ, հանդես է եկել հասարակական դասախոսություններով, ունեցել է լրագրողների, հեռուստաընկերությունների հետ հանդիպումներ, ինչպես նաև՝ ավելի քան վաթսուն երկրներում թողարկել է քսանվեց գիրք։ Այսօր ամբողջ աշխարհում կան ավելի քան քառասուն «Դրական հոգեթերապիա»-ի կենտրոններ։
Նոսրատը ամուսնացած էր, ունի երկու երեխա և չորս թոռ։ Նրա կինը ընտանեկան հոգեբան էր, տղաները ՝ Խամիդ ու Նավիդ Պեզեշկիանները աշխատում են հոգեբանության և հոգեբուժության ասպարեզում։

Աղբյուրներ
----------

* Международная Академия Позитивной и транскультуральной психотерапии
* Центр позитивной психотерапии Archived 2015-03-30 at the Wayback Machine.
* Московский Центр Позитивной Психотерапии
* Украинский институт Позитивной психотерапии
**Սան Ստեֆանո Մաջորե բազիլիկ** (իտալ.՝ Basilica Santo Stefano Maggiore), կաթոլիկական տաճար Իտալիայի Միլան քաղաքում։ Ստեղծվել է V (հինգերորդ) դարում։ Սկզբում կենտրոնացված է եղել որպես Սուրբ Զաքարիա և Ստեֆան, ավելի ուշ՝ Սուրբ Ստեփանոս։ Իր ողջ պատմության ընթացքում եկեղեցին ենթարկվել է մի շարք վերանորոգումների, ընդարձակումների և վերականգնումների։
Եկեղեցին կրում է Սանտո Ստեֆանո Ին Բռոլոյի (իտալերեն՝ Santo Stefano in Brolo, մարզի տարածքում պատմական անվանումն է) կամ Վառոտա Սուրբ Ստեֆանի անվանումը (իտալերեն՝ Santo Stefano alla Porta). եկեղեցին այժմ այլևս չկա։

Պատմություն և նկարագրություն
----------------------------

Առաջին եկեղեցին կառուցվել է մոտ 417 թվականին՝ Միլանի ապագա եպիսկոպոս Մարտինիանուսի կողմից։ 1070 թվականին շենքն ավերվեց կրակի պատճառով, ապա՝ 1075 թվականին, վերակառուցվեց հռոմեական ոճով։
1476 թվականի դեկտեմբերի 26-ին բազիլիկն դառնում է Միլանի դուքս Գալեացցո Մառիա Սֆոռցի սպանության վայրը, ով եկել էր սուրբ եկեղեցու ընթերցողի տոնակատարությանը։
1571 թվականի սեպտեմբերի 30-ին Սանտո Ստեֆանոյում մկրտվեց ապագա նկարիչ Միքելանջելո Մերիզին, ով ավելի հայտնի էր Կարավաջո անունով։ Այս փաստը հաստատվեց 2007 թվականին, երբ հայտնաբերվեց նկարչի մկրտության վկայականը։

1594 թվականից սկսած բազիլիկն ենթարկվել է մի շարք շինարարական միջամտությունների, ինչպիսիք են՝

1. ապսիդյան զոհասեղանների ընդլայնում (սկիզբը՝ XVII( տասնյոթերորդ) դար)
2. անվակունդերի երկարացում և ճակատի վերականգնում ( XVII դարի կեսերին)
3. 1642 թվականի ոչնչացումից հետո զանգակատան վերականգնումը Լուգանոյից ճարտարապետ Ջիռոլամո Կուադրիոյի կողմից (XVII դարի վերջում)
4. ավանդատան շինարարություն ( XVIII (տասնութերորդ) դարի սկզբին)
5. որոշ մատուռների արդիականացում ( XIX (տասնիններորդ) դարի սկզբին)

Բազիլիկում պահպանել են Սուրբ Մարտինիանուսի, Աուանուսի և Մանսուետուսայի, ինչպես Միլանի եպիսկոպոսի մարմինները, որոնք 1988 թվականին տեղափոխվել են Միլանի Մայր Տաճար։ Սուրբ Կառլե Բոռոմեոն բերեց այստեղ նաև Սուրբ Լեոյի, Արզարիուսի, Մարինուսի, Մամանտայի և Ագապետուսի մարմինները։

Ցուցասրահ
---------

* Ներքին կահավորանքՆերքին կահավորանք
* Բասիլիկայի հրապարակի առաջային մասըԲասիլիկայի հրապարակի առաջային մասը
* Զանգակատան ամբողջական բարձրությունըԶանգակատան ամբողջական բարձրությունը
* Զանգակատան ճակատային մասըԶանգակատան ճակատային մասը


1. 1 2 3  SIRBeC (իտալ.)
**Բաքվի ժամանակակից արվեստի թանգարան** (ադրբ.՝ Müasir İncəsənət muzeyi), արվեստի թանգարան Ադրբեջանական Հանրապետության մայրաքաղաք Բաքվում։

Թանգարանը բացվել է 2009 թվականի մարտի 20-ին։ Թանգարանը ունի ադրբեջանցի ժամանակակից նկարիչների և քանդակագործների ավելի քան 800 աշխատանքներ, որոնք հիմնականում ստեղծագործում են ավանգարդ ոճով։

Բաքվի ժամանակակից արվեստի թանգարանում պահվում են աշխատանքներ այնպիսի արվեստագետներից, ինչպիսիք են Սատար Բահլուլզադենը, Բեյուկագա Միրզազադենը, Էլմիրա Շախտանտիսկայան, Թայիր Սալախովը, Օմար Էլդարովը, Նադար Աբդուրհմանովը և այլք։

Առանձին սրահում ներկայացված են նաև արևմտյան ավագարդ ոճով ստեղծագործող արվեստագետների նշանավոր աշխատանքները։ Այդ սրահի շխատանքների հեղինակներից են իսպանացի նկարիչներ Սալվադոր Դալին և Պաբլո Պիկասոն, ֆրանսիացի նկարիչ Մարկ Շագալը և այլք։

Թանգարանի նախագծման հեղինակը հայտնի նկարիչ Ալթայ Սադիխզադեն է։ Թանգարանը ներառում է նաև մանկական արվեստի սենյակ, գրադարան, վիդեո դահլիճ, ռեստորան և արվեստին նվիրված սրճարան։

Բացման հանդիսավոր արարողությանը ներկա են գտնվել Ադրբեջանի նախագահ Իլհամ Ալիևը, Ադրբեջանի առաջին տիկինը, ՅՈՒՆԵՍԿՕ-ի բարի կամքի դեսպան Մեհրիբան Ալիևան և ՅՈՒՆԵՍԿՕ-ի գլխավոր տնօրեն Կոիշիրո Մացուուրային։

Ծանոթագրություններ
------------------

1. ↑  Բաքվի ժամանակակից արվեստի թանգարանի պատմություն(ադրբ.) // *Թանգարանի պաշտոնական կայքը*.

Արտաքին հղումներ
----------------

* Официальный сайт (ադրբ.) (ռուս.) (անգլ.)
* Музей Современного Искусства Archived 2012-04-03 at the Wayback Machine. (ռուս.)
* Фото Музея Современного Искусства в Баку (ռուս.)
* Музей современного искусства в Баку - ФОТОСЕССИЯ (ռուս.)
* В Музее современного искусства открылась выставка фоторабот (ռուս.)
* Президент Азербайджана Ильхам Алиев и первая леди Мехрибан Алиева приняли участие в презентации издания «Азербайджан» (ռուս.)
**Ազգագրության բացօթյա թանգարան**  (վրաց.՝ გიორგი ჩიტაიას სახელობის ეთნოგრაფიული მუზეუმი ღია ცის ქვეშ), Վրաստանի տարբեր շրջանների ազգային ճարտարապետության և արհեստների նմուշները ցուցադրող բացօթյա թանգարան Թբիլիսիում։ Թանգարանն անվանվել է ի պատիվ վրացի ազգագրագետ Գիորգի Չիտաիայի, ով 1966 թվականի ապրիլի 27-ին հիմնադրել է թանգարանը։ 2004 թվականի դեկտեմբերի 30-ից թանգարանն ընդգրկվել է Վրաստանի ազգային թանգարանի կազմում։

Պատմություն
-----------

Թանգարանը գտնվում է Կրիայի լճից (*Kus Tba*) արևմուտք՝ բարձունքի վրա։ Սա մի պատմական գյուղ է, որտեղ տեղակայված են Վրաստանի հիմնական տարածքային միավորներից բերված շենքեր։ Թանգարանը զբաղեցնում է 52 հեկտար տարածք՝ տեղավորված տասնմեկ գոտիներում, որտեղ ցուցադրված են շուրջ 70 շենքեր և 8000 նմուշներ։ Ցուցահանդեսում առանձնանում են Արևելյան Վրաստանից բերված ավանդական դարպաս-ոճի և Fiat-տանիքով քարե տներ, ծղոտե եռանկյունաձև տանիքներով փայտե տներ, Խևսուրեթի, Փշավիա, Սվանեթ, Մեգրելիա լեռնային շրջաններից բերված աշտարակներ, ջրաղացներ Քարթլիից, գինեգործարաններ Կախեթից, ինչպես նաև ավանդական կենցաղային իրերի, հագուստի, գորգերի կահույքի հավաքածուներ։ Այստեղ են գտնվում նաև սիոնի բազիլիկան և 6-7-րդ դարերի ընտանեկան դամբարանը։

2004 թվականին թանգարանում տեղի է ունեցել ամառային ազգային մշակութային փառատոն, որը կազմակերպել և անցկացրել է վրացի ռոք երաժիշտ Զառա Կորինթելին («Զումբա»)։

Պատկերասրահ
-----------

* Թանգարանի ցուցանմուշներից
* ԴոլմենԴոլմեն
* Կախեթական տունԿախեթական տուն
* ԱմուսիններԱմուսիններ
* ԳորգԳորգ
* 
* 
* 
*

Ծանոթագրություններ
------------------

1. ↑  Open Air Museum Archived 2011-07-21 at the Wayback Machine.. *Georgian National Museum*. Retrieved on March 24, 2008.
2. ↑  G. Chitaia Museum of Ethnography - Open Air Museum(չաշխատող հղում)
. *Ministry of Culture, Monuments Protection and Sport*. Retrieved on March 24, 2008.
3. ↑  Art Gene: Summer Festival Celebrates the Traditional Knowledge and Diversity of Georgia’s Regions Archived 2011-07-20 at the Wayback Machine.. *Georgia Today*. May 18, 2007.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ազգագրության բացօթյա թանգարան (Թբիլիսի)** կատեգորիայում։ |
**Ագուլիսի բարբառ, զոկերեն** արևելյան՝ **ում** ճյուղի անտեղաշարժ բաղաձայնական՝ եռաստիճան համակարգ ունեցող բարբառ։ Խոսվել է Ագուլիսում և շրջակա բնակավայրերում։

Ձայնավորներն են՝ **ա, է, ը, ի, օ, ու, â, ö, ու՛**։ Կան երկբարբառացումներ։ Առկա է ձայնավորների ներդաշնակության երևույթը։ Բաղաձայնական (պայթականների ու կիսաշփականների) համակարգը՝ եռաշարք (գրաբարակերպ)։ Ետնալեզվային պայթականներն ունեն քմայնացած տարբերակներ։ Շեշտը՝ վերջընթեր վանկում։ Գոյականն ունի թվի, հոլովի, առկայացման կարգեր։ Հոգնակիակերտներն են՝ **-ար/-äր, -նէր, -ք, -äտիք, -նäտիք** ևն։ Հատկացուցիչը որոշիչ հոդ է ստանում։ Բացառականում՝ **-ից**, գործիականում՝ **-ավ**, ներգոյականում՝ **ամ** (նաև՝ **-ում**) վերջավորությունները։ Կա նաև բացառականի վերլուծական ձև։ Առկա է անձի ու իրի քերականական տարբերակում (կրող խնդրի հետ կապված)։ Օժանդակ բայը չունի անցյալի ձևեր։ Բայի անցյալի վերլուծական կաղապարում գործառում է **նէլ** օժանդակ բառը (բառ-մասնիկը)։ Անցյալ կատարյալը համադրական ձև չունի։ Անկատար դերբայը ձևավորված է **-ամ** մասնիկով։ Սահմանական ներկան կազմվում է անկատար դերբայով և օժանդակ բայով։ Ձայնավորասկիզբ բայերը ստանում են **ն** նախահավելվածը. **նօտամ ըմ** «ուտում եմ»։ Ունի յոթ հոլով, հինգ եղանակ։

Անցյալում այս բարբառով խոսողներին կոչել են **զոկ**, որից էլ բարբառի երկրորդ՝ **զոկերեն** անվանումը, որն այժմ գործածական չէ։

Ծանոթագրություններ
------------------

1. 1 2  Հ. Զ. Պետրոսյան, Ս. Ա. Գալստյան, Թ. Ա. Ղարագյուլյան, Լեզվաբանական բառարան (խմբ. Էդ. Բ. Աղայան), Երևան, «Հայկական ՍՍՀ Գիտությունների Ակադեմիայի հրատարակչություն», 1975, էջ 2։
2. ↑  Հ. Զ. Պետրոսյան (1987)։ *Հայերենագիտական բառարան*։ Երևան: «Հայաստան»։ էջ էջ 11-12

Գրականություն
-------------

* Ս. Սարգսյանց, Ագուլեցոց բարբառը (զոկերի լեզուն), մ. 1-2, Մոսկվա, 1883։
* Հրաչյա Աճառյան, Քննություն Ագուլիսի բարբառի, Երևան, 1935։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 61)։*  |
Անվան այլ կիրառումների համար տե՛ս՝ Ագուլիս (այլ կիրառումներ)

**Ագուլիս**, գետ (գետակ) Ադրբեջանի Նախիջևանի Ինքնավար Հանրապետության Օրդուբադի շրջանում, Արաքսի ձախակողմյան վտակը։ Սկզբնավորվում է Զանգեզուրի լեռնաշղթայի հարավային հատվածից՝ Խոշլի լեռան լանջերից բխող երեք առվակներից, որոնք, Ներքին Ագուլիս գյուղից հարավ` Նիգիդեհ գյուղի մոտ միախառնվում են իրար և Ագուլիսի ձորով հասնում մինչև Արաքս գետը։ Ունի 21 կմ երկարություն, ամռան ամիսներին դառնում է սակավաջուր և Արաքսին չի հասնում։ Ոռոգում է մի քանի գյուղերի հողեր։ Քարաժայռ ու բուսականությունից զուրկ, թեքադիր լանջեր ունեցող լեռներով շրջապատված լինելու հանգամանքով վեր է ածվում հեղեղող գետի։ Այդպիսի հեղեղումներից զգալի վնասներ է կրել Ագուլիս քաղաքը։ Օրինակ, ավերիչ են եղել 1872, 1884 թվականների Ագուլիս գետի հեղեղումները։

Գրականություն
-------------

* Ա. Այվազյան, Նախիջևան. բնաշխարհիկ պատկերազարդ հանրագիտակ։

Ծանոթագրություններ
------------------

1. 1 2 3 4 5  Հակոբյան Թ. Խ. Մելիք-Բախշյան Ստ. Տ. Բարսեղյան Հ. Խ. Հայաստանի և հարակից շրջանների տեղանունների բառարան, հ. 1 [Ա-Գ] (խմբ. Մանուկյան Լ. Գ.), Երևան, «Երևանի Համալսարանի Հրատարակչություն», 1986, էջ 27 — 992 էջ։
**"Աստղային դարպասներ ԱԴ-1"** (անգլ.՝ Stargate SG-1), հաճախ անվանում են պարզապես ԱԴ**-1**, — գիտա-ֆանտաստիկ հեռուստատեսային սերիալ, որը նկարահանվել է ԱՄՆ-ի և Կանադայի մասնակցությամբ և արժանացել է "Էմմիի" մրցանակի, նկարահանված է MGM ընկերության աստղային դարպասներ թեմատիկայի հիման վրա. Սերիալը ստեղծվել է Բրեդ Րայթմ և Ջոնաթան Գլասսների կողմից 1994 թվականին Դինա Դեվլինի և Րոլանդ Էմմերիհայի "Աստղային դարպասներ" պատմության թեմայով։ Դրվագները նկարահանվել են ՝ Կանադայի Վանկուվերում։ Բրեդ Րայթը, Ջոնաթան Գլասսները և Ռոբերտ Քուպերը հանդիսանում են տարբեր փուլերում սերիալի արտադրության հիմնական ներշնչողները։ Առաջին հինգ սեզոնները' սկսած 1997 թ-ից, "Աստղային դարպասներ ԱԴ-1", հեռարձակվում էր Showtime հեռուստաալիքով, մնացած հինգ սեզոնները ցուցադրվեց Sci-Fi Channel ալիքով։ Ցուցադրության եզրափակիչ դրվագը տեղի ունեցավ Sky1 անգլիական հեռուստաալիքով 2007 թ-ի մարտի 13-ին, ամերիկյան պրեմիերաից երեք ամիս առաջ։ Հենց նույն տարվա մեջ "Աստղային դարպասներ ԱԴ-1" հեռուստասերիալը, որը բաղկացած է 10 սեզոններից (214 սերիա), նոր ռեկորդ են սահմանեց անցնելով "Գաղտնի նյութեր" սերիալից, համարվելով ամերիկյան ամենաերկար գիտա-ֆանտաստիկ սերիալը։

Սերիալը սկսվում է գեղարվեստական ֆիլմի իրադարձություններից մեկ տարի անց։ Սարքավորումների ցանցը "աստղային դարպասներ" անվամբ, ստեղծված հնագույններ ռասայի կողմից, թույլ է տալիս ակնթարթորեն տեղափոխվելու տարբեր մոլորակների միջև։ "աստղային դարպասներ ԱԴ-1" սերիալը, դա պատմություն է ԱԴ-1 ջոկատի արկածների մասին(անգլ.՝ SG-1), որը այլ 24 ջոկատների հետ միասին (որոնց անդամները որոշ սերիաներում խաղում են երկրորդական և երրորդական դերեր) ուսումնասիրում են մեր գալակտիկան և պաշտպանում են Երկիրը տարբեր այլմոլորակային սպառնալիքներից։ ԱԴ-1 ջոկատի կազմը առաջին հինգ տարիների ընթացքում անփոփոխ էր, աստիճանաբար սկսեց փոփոխվել հաջորդ սեզոններում։ Սերիալը իր մեջ ընդգրկում է Երկիր մոլորակի հնագույն ժողովուրդների դիցաբանության (եգիպտական, նորվեգական, լեգենդներ Արթուր թագավորի մասին) մասնիկներ։ 2008 թ-ին տեսասկավառակների վրա դուրս եկան "Աստղային դարպասներ։ ճշմարտության տապանը" և "Աստղային դարպասներ։ ժամանակային կոնտինուում" գեղարվեստական ֆիլմերը, որոնք ԱԴ-1 ջոկատի արկածների և սերիալի շարունակությունն են։

Ծանոթագրություններ
------------------
**Մանրածախ բանկ**, վարկային կազմակերպություն, որը սպասարկում է մեծ թվով հաճախորդների՝ այդ ընթացքում կիրառելով հատուկ տեխնոլոգիաներ։ Մանրածախ բանկի կողմից մատուցվող բանկային ծառայությունների շրջանակը շատ մեծ է։ Նմանատիպ բանկում սպասարկվում են իրավաբանական և ֆիզիկական անձինք։ Բնակչությանը ծառայություններ մատուցող ոչ բոլոր բանկերն են կոչվում մանրածախ բանկեր։

Նկարագրություն
--------------

Դասական մանրածախ բանկը կենտրոնացած է հաճախորդների ամենատարբեր խմբերի հետ աշխատելու վրա։

21-րդ դարում մանրածախ բանկը կազմակերպություն է, որը կիրառում է հատուկ տեխնոլոգիաներ, զբաղվում է մեծ թվով հաճախորդների սպասարկմամբ և նրանց մատուցում հնարավորինս մեծ թվով ծառայություններ։ Մանրածախ բանկում կիրառվող տեխնոլոգիաները նման են այն տեխնոլոգիաներին, որոնք կիրառվում են ցանցային խանութներում և ծառայությունների ոլորտում։ Մանրածախ բանկում ամեն ինչ ուղղված է սպառողին։

Մանրածախ բանկի ծառայություններից օգտվում են ձեռնարկատերերը և իրավաբանական անձինք։ Մանրածախ բանկի մենեջերները կենտրոնացած են հաճախորդների կարիքները առավելագույնս բավարարելու վրա։

Մանրածախ բանկը կառուցված է չորս հիմնական բլոկից՝ տնտեսական բլոկ, ՏՏ ուղղություն, պլանավորում և մոտիվացիա, բանկի վճարային ծառայությունների և արտադրանքի մշակման և վաճառքի համակարգ։ Մանրածախ բանկը վարկային հաստատություն է, որն ունի վաճառքի կետերի լայն միջտարածաշրջանային ցանց։ Բանկային հաստատությունում մեծ թվով հաճախորդների սպասարկումը հնարավոր է միայն լավ ավտոմատացված գործընթացներով։ Բանկի աշխատակիցները պետք է լավ մոտիվացված լինեն, դա կբարձրացնի նրանց արտադրողականությունը։

Մանրածախ բանկերը մշտապես աշխատում են վաճառքի նոր կետեր բացելու ուղղությամբ։ Վարկային հաստատության զարգացման տարեկան հայեցակարգը մշակելիս դրանում ներառում են վաճառքի նոր կետերի քանակը և դրանց գտնվելու վայրը, դրա իրականացման համար անհրաժեշտ ծախսերը։

Գերմանիայի մանրածախ բանկերը փորձել են ընդլայնել իրենց հաճախորդների բազան անհատական հաճախորդների օգնությամբ։ Սա դժվար է իրագործվել ոչ բանկային և քվազիբանկային հաստատությունների կողմից աճող մրցակցության պատճառով, այդ հաստատություններից որոշներն իրենց ծառայությունները մատուցում են առցանց։ Ամերիկյան «Washington Mutual Inc.» բանկն իր աշխատանքում կիրառել է մանրածախ բանկային գործունեության նոր մոդել։ Այս նորամուծությունը նախատեսում է հաճախորդների հետ ավելի ազատ շփումների ձևավորում։ Այս մոտեցումն իրականացվել է «Occasio» մասնաճյուղի շրջանակներում, որտեղ դրամարկղերի փոխարեն տեղադրված են համակարգչային կրպակներ։ Դրանցում հաճախորդները խորհրդատուների օգնությամբ կարող են պահանջել ցանկացած անհրաժեշտ տեղեկատվություն, կատարել վճարում, գնել ներդրումային ապրանքներ։

Ծանոթագրություններ
------------------

1. 1 2 3 4  Технологии розничного банка, 2016, էջ 11
2. ↑  Технологии розничного банка, 2016, էջ 10
3. ↑  Технологии розничного банка, 2016, էջ 12
4. ↑  Технологии розничного банка, 2016, էջ 13
5. ↑  Технологии розничного банка, 2016, էջ 14
6. ↑  Шабаева В.И։ «Деньги. Финансы. Кредит»

Գրականություն
-------------

* *Пфау Е.В.* Технологии розничного банка. — Москва: КНОРУС, 2016. — 256 с. — ISBN 978-5-406-04421-6

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | MESH ID |
|  |
| Չափորոշչային վերահսկողություն | GND: 4115631-6 · Microsoft: 156152238 |

 |
**Զինվորական գերեզմանատուն № 11 (Վելյա Ցեկլինսկա)** (լեհ.՝ Cmentarz wojenny nr 11 - Wola Cieklińska), զինվորական գերեզմանատուն, որը գտնվում է Վելյա Ցեկլինսկա գյուղի մերձակայքում՝ Յասլենսկի մարզ՝ Անդրկարպատյան վոևոդությունում։ Գերեզմանը մաս է կազմում Արևմտագալիցիական զինվորական գերեզմանոցի, որը ստեղծվել է Առաջին համաշխարհային պատերազմի տարիներին։ Գերեզմանատանը հուղարկավորված են Ավստրո-հունգարական և ռուսական բանակի ծառայողներ, ովքեր զոհվել են Առաջին համաշխարհային պատերազմի ժամանակ՝ 1915 թվականի մայիսին։ Անդրկարպատյան վոևոդության պատմական հուշարձան։

Պատմություն
-----------

Գերեզմանատունը կառուցվել է Ռազմական գերեզմանների վարչության Կ. և Կ. զինվորական պարետատան Կրակովի կողմից 1915 թվականին ավստրիացի ճարտարապետ Դուշան Յուրկովիչի ծրագրով։ 545 քառակուսի մետր տարածք ունեցող գերեզմանատանը գտնվում են 7 եղբայրական և 56 անհատական գերեզմաններ, որոնցում հուղարկավորված են 22 ավստրիացի, 46 գերմանացի և 46 ռուս զինվորներ

XX դարի 90-ական թվականներին Դեմբովեցի գմինի ադմինիստրացիայի ուժերով գերեզմանատունը վերանորոգվել է, որից հետո շփոթել են և անունների ցուցակները չեն տեղադրվել անհրաժեշտ տեղերում՞

1996 թվականի հունիսի 4-ին գերեզմանատունը ընդգրկվել է Անդրկարպատյան վոևոդության պատմական հուշարձանների ցանկում (№А — 294):

Բնութագրում
-----------

Գերեզմանատանը տեղադրված է հուշարձան դատարկ ռոտոնդայի նման։ Այդ ռոտոնդայում հուղարկավորված են գերմանական բանակի հրամանատարներ, մեկ ավստրիացի և մեկ ռուս զինվոր։ Ռոտոնդա կարելի է մտնել ցածր տեղակայված քառակուսու տեսքով մուտքից։ Ենթադրվում է, որ ռոտոնդայում հուղարկավորված են ընդդիմական բանակի զինծառայողներ, դա արվել միտումնավոր որպես հետագա հաշտեցման նշան։ Մուտքի տակ ամրացված է հուշատախտակ գերմաներեն գրությամբ.

|  |  |  |
| --- | --- | --- |
|  |  **WIR ZOGEN ZUM STREIT UND FANDEN FRIEDEN**- Մենք գնացինք մարտի և ձեռք բերեցինք խաղաղություն |  |

Աղբյուրներ
----------

* Oktawian Duda: Cmentarze I wojny światowej w Galicji Zachodniej. Warszawa: Ośrodek Ochrony Zabytkowego Krajobrazu, 1995. ISBN 83-85548-33-5.

Արտաքին հղումներ
----------------

* Cmentarz wojenny nr 11 — Wola Cieklińska Archived 2017-02-03 at the Wayback Machine. (լեհ.)
* Метрика кладбища (լեհ.)

1. ↑  register of objects of cultural heritage in Poland
Անվան այլ կիրառումների համար տե՛ս՝ Էմիլ Սթանգ (այլ կիրառումներ)

**Էմիլ Սթանգ Կրտսեր** (նորվ.՝ Emil Stang d.y. սեպտեմբերի 22, 1882(1882-09-22), Քրիստիանիա, Նորվեգիա - դեկտեմբերի 21, 1964(1964-12-21), Քրիստիանիա, Նորվեգիա), նորվեգացի քաղաքական գործիչ, իրավաբան, դատավոր։

Կենսագրություն
--------------

Ծնվել է Նորվեգիայի վարչապետ և Պահպանողական կուսակցության նախագահ Էմիլ Սթանգի ընտանիքում։ Հանդիսանում է անկախ Նորվեգիայի առաջին վարչապետ Ֆրեդերիկ Սթանգ ծոռը։

1905 թվականին ստացել է իրավագիտության թեկնածուի աստիճան։ 1911 թվականից աշխատել է Քրիստիանիաում որպես իրավաբան։ Նույն թվականին անդամագրվել է Նորվեգիայի աշխատավորական կուսակցություն և 1918 թվականին ընտրվել կուսակցության փոխնախագահ։

1917-ից 1928 թվականները հանդիսացել է Քրիստիանիայի քաղաքային խորհրդի անդամ։

1919 թվականին որպես պատվիրակ գործուղվել է Մոսկվա՝ մասնակցելու Կոմունիստական ինտերնացիոնալի առաջին հավաքին։ Քյուրե Գրեպայի մահից հետո 1922-1923 թվականներին կատարել է Աշխատավորական կուսակցության նախագահի պարտականույթունները։ 1923 թվականին մասնակցել է Նորվեգիայի կոմունիստական կուսակցության ստեղծման աշխատանքներին՝ դառնալով վերջինիս կենտրոնական կոմիտեի անդամ։

1928 թվականին լքում է Կոմունիստական կուսակցությունը և սկսում զբաղվել իրավաբանական աշխատանքով։ 1937 թվականին նշանակվում է Ներվոգիայի վերին ատյանի դատարանի դատավոր։

Նորվեգիայի գերմանական օկուպացիայի առաջին տարում ձերբակալվել է; Սկզբնական շրջանում պահվել է Օսլոյի բանտում, այնուհետև տեղափոխվել Գերմանիայում գտնվող Զակսենհաուզենի համակենտրոնացման ճամբար։

1946 - 1952 թվականներին զբաղեցրել է Նորվեգիայի վերին ատյանի դատարանի գլխավոր դատավորի պաշտոնը։

Ծանոթագրություններ
------------------

1. ↑  Store norske leksikon(նորվ.) — 1978. — ISSN 2464-1480
2. ↑  **(not translated to no)** Stortinget og statsrådet : 1915–1945. B. 1 : Biografier : med tillegg til Tallak Lindstøl: Stortinget og Statsraadet 1814–1914 (норв.) — 1949. — P. 659.

Աղբյուրներ
----------

* Friis, Jakob; Hegna, Trond, eds. (1936). "Stang, Emil".(նորվ.)
* Hegna, Trond (1934). "Komintern". In Friis, Jakob; Hegna, Trond.(նորվ.)
* Bratberg, Terje. "Stang – yngre haldenslekt". Store norske leksikon.(նորվ.)
Անվան այլ կիրառումների համար տե՛ս՝ Էմիլ Սթանգ (այլ կիրառումներ)

**Էմիլ Սթանգ Ավագ** (նորվ.՝ Emil Stang d.e. հունիսի 14, 1834(1834-06-14), Քրիստիանիա, Նորվեգիա - հուլիսի 4, 1912(1912-07-04), Քրիստիանիա, Նորվեգիա), նորվեգացի պետական գործիչ, Նորվեգիայի վարչապետ (3 անգամ), իրավաբան, Նորվեգիայի պահպանողական կուսակցության առաջնորդ։

Անկախ Նորվեգիայի առաջին վարչապետ Ֆրեդերիկ Սթանգի որդին։

1858 թվականին դարձել է իրավագիտության թեկնածու, իսկ 1861 թվականին բացել է սեփական իրավաբանական գրասենյակ։ Այդ ժամանակից ի վեր նա խմբագրել է «*Ugeblad for Lovkyndighed*» պարբերականը, իսկ 1871 թվականից 1907 թվականներին՝ «*Norsk Retstidende*» պարբերականը (բացառությամբ վարչապետի պաշտոնը զբաղեցնելու տարիների)։

1882 թվականին ընտրվելում է Ստորտինգի անդամ։ 1884 թվականից դարձել է Պահպպանողական կուսակցության առաջնորդ։ Այդ պաշտոնը նա զբաղեցրել է մինչև 1889 թվականը, այնուհետև 1891-1893 և 1896-1899 թվականներին։

Երեք անգամ դարձել է Նորվեգիայի վարչապետ։ Վարչապետական աթոռը զբաղեցրել է 1889-1891 թվականներին և 1893-1895 թվականներին, իսկ 1889-1891 թվականներին եղել է Ստորտինգի նախագահ։

Էմիլ Սթանգը իր ղեկավարած կառավարության նախարարների հետ   
 *ձախից աջ, 1-ին շարքի 3-րդը*
1889 թվականին վարչապետ Յուհան Սվերդրուպի կառավարության անկումից հետո Սթանգը դառնում է պահպանողական կառավարության ղեկավար։ Նրա որդեգրած քաղաքականությունը առիթ է ստեղծում բազմաթիվ ընդդիմախոսներ ունենալուն։ 1891 թվականին Սթանգը ստիպված է լինում հրաժարական տալ՝ դառնալով Քրիստիանիայի *(ներկայումս՝ Օսլո)* բարձրագույն դատարանի խորհրդական։ 1893 թվականի գարնանը Էմիլ Սթանգը նշանակվում է նախարար-նախագահ, որպեսզի Շվեդիայի հետ միության վերաբերյալ բանակցություններ վարի։ Սակայն 1895 թվականին հրաժարակն է տալիս, քանի որ Ստորտինգի ընտրություններում իր քաղաքական ուժը քաղաքական հաջողություն չի գրանցում։ Հրաժարականից հետո Սթանգը սկսում է աշխատել որպես Բորգարթինգի և Ագդերայի դատարանի նախագահության անդամ։ 1901 թվականին աշխատանքի է ընդունվում Նորվեգիայի բարձրագույն դատարանում։ 1994 թվականին անցնում է թոշակի։

Էմիլ Սթանգը մահացել է 1912 թվականի հուլիսի 4-ին Օսլոյում։ Գերեզմանը գտնվում էՕսլոյի գերեզմանատանը։

Աղբյուրներ
----------

* Family genealogy.(անգլ.)
* Paul Thyness. "Emil Stang – 2, Jurist, Politiker".(նորվ.)
* "Emil Stang, Biografier 1905-1945". Archived 2016-08-05 at the Wayback Machine.(նորվ.)



1. ↑  **(not translated to no)** Stortinget og statsraadet: 1814-1914. B. 1 D. 2 : Biografier L-Ø : samt tillæg (норв.) — 1914. — P. 820.
2. 1 2  Roglo — 1997. — ed. size: 8549233
3. ↑  **(not translated to no)** Stortinget og statsraadet: 1814-1914. B. 1 D. 2 : Biografier L-Ø : samt tillæg (норв.) — 1914. — P. 821.
**Օեստեի աշտարակներ** (իսպ.Torres de Oeste), ամրոց է Կատորիայում, Գալիսիա, Իսպանիա: Գտնվում է Ասուրա գետի գետաբերանի մոտ: Աշտարակներն այսօր ավերված են:

Օեստեի աշտարակները հռչակվել են որպես Պատմական Ժառանգության հուշարձաններ:

Պատմություն
-----------

9-րդ դարում Լեոնի Ալֆոնսո 2-րդ թագավորը կառուցել է ամրոցը Վիկինգների հարձակումներից պաշտպանվելու համար: Կանգուն մնացած երկու աշտարակներն էլ այդ ժամանակաշրջանի են և ունեն հին հռոմեական ճարտարապետության տարրեր:

2 դար անց, Լեոնի Ալֆոնսո 5-րդ արքան աշտարակները նվիրում է Իրա Կոմպոստելայի եպիսկոպոսությանը, որի եպիսկոպոն այդ ժամանակ Վեստրուարիուսն էր: Հետագայում, մյուս եպիսկոպոսներն իրականացրել են ամրոցի ամրապնդման և ընդարձակման աշխատանքներ: Ամրոցի կառուցումը որոշվում է 12-րդ դարում: Այդ ժամանակ ամրոցի պարիսպը կազմված էր 12 աշտարակներից, որոնք շրջապատված էին ճահճուտներով:

Ամրոցի տարածքում կա 12-րդ դարի մատուռ՝ նվիրված Հակոբոս առաքյալին:

Աշտարակներն սկսել են անկում ապրել 15-րդ դարում:

Ամեն ամառ, օգոստոսի առաջին կիրակի օրը նշվում է Վիկինգների դեմ հաղթանակի օրը:

Ծանոթագրություններ
------------------

* Simonis, Damien, et al. (2005). *Spain*, p. 553. Lonely Planet. ISBN 1-74059-700-1.
* Decreto del Ministerio de Instrucción Pública y Bellas Artes publicado en la Gaceta de Madrid n.º 155 de 4 de junio de 1931, disponible en línea en: [1].
* «Catoira» Web oficial. Consultado el 20 de diciembre de 2014.

Արտաքին հղումներ
----------------

* Turismo Rías Baixas

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Օեստեի աշտարակներ** կատեգորիայում։ |

1. ↑  Wiki Loves Monuments monuments database — 2017.
**Ահմետ Կենան Էվրեն** (թուրքերեն՝ Ahmet Kenan EvrenAhmet Kenan Evren ( հուլիսի 17, 1917, Ալաշեհիր, Մանիսա, Օսմանյան կայսրություն - մայիսի 9, 2015, Անկարա, Թուրքիա) թուրք ռազմական, պետական գործիչ։ Մահվանից ոչ շատ առաջ դատապարտվել է ցմահ ազատազրկման։

Կենսագրություն
--------------

Կենան Էվրեն ավարտել է ռազմական դպրոց (1938) և ռազմական ակադեմիա (1948)։ Մասնակցել է Կորեական պատերազմին։ 1974 թվականին ստացել է գեներալի կոչում, 1977 թվականին զբաղեցրել ցամաքային զորքերի գլխավոր հրամանատարի պաշտոնը, 1978 թվականից եղել է գլխավոր շտաբի պետ։ 1975 թվականին Կենան Էվրենը գլխավորել է Մոսկվայում Թուրքիայի դեսպանության զինվորական կցորդը։

Ռազմական հեղաշրջումը և հետագա գործունեությունը
----------------------------------------------

Կենան Էվրենը եղել է 1980 թվականի ռազմական հեղաշրջման կազմակերպիչներից։ Հեղաշրջումից հետո նա զբաղեցրել է գերիշխող դիրք նոր վարչության մեջ, իսկ հետո ընտրվել է նախագահ և այդ պաշտոնում մնացել մինչև 1989 թվականը։

Հեղաշրջումը և Էվրենի կառավարման սկիզբն ուղեկցվել են մասսայական քաղաքական ճնշումներով. 178 հազար մարդ ձերբակալվեց, 64 հազարը բանտարկվեց, 30 հազարը զրկվեց քաղաքացիությունից, 450 մարդ մահացավ խոշտանգումներից, 50 մարդ ենթարկվեց մահապատժի շատերը անհետ կորան։

Դատական հետապնդում
------------------

2012 թվականի հունվարի 10-ին Թուրքիայի դատական մարմինները մեղադրեցին Կենան Էվրենին և իր զինակից Տաքսինա Շախինակին (Թուրքիայի ռազմաօդային ուժերի նախկին հրամանատարին) 1980 թվականի հեղաշրջմանը մասնակցելու մեջ։ Դատախազությունը նրանց համար ցմահ ազատազրկում էր պահանջում։

2014 թվականին հունիսի 18-ին Անկարայի 10-րդ քրեական դատը նրանց մեղավոր ճանաչեց «պետական իշխանության դեմ հանցագործություն» կատարելու համար և նրանց դատապարտեց ցմահ ազատազրկման, ինչպես նաև զրկեց նրանց զինվորական կոչումներից։

Մահ
---

2015 թվականի մայիսի 1-ին որովայնի սուր ցավով նա տեղափոխվել է հիվանդանոց և հենց այնտեղ մայիսի 9-ին մահացել է։

Ծանոթագրություններ
------------------

1. 1 2   Экс-президент Турции Кенан Эврен приговорен к пожизненному заключению
2. 1 2  The International Who’s Who 2004. Р. 508.

Թուրքիայի նախագահներ

Մուստաֆա Քեմալ Աթաթուրք |
Իսմեթ Ինյոնյու |
Ջելալ Բայար |
Ջեմալ Գյուրսել |
Ջևդեթ Սունայ |
Ֆահրի Կուրուտուրկ |
Քենան Էվրեն |
Թուրգութ Օզալ |
Սուլեյման Դեմիրել |
Ահմեդ Նեդջեթ Սեզեր |
Աբդուլա Գյուլ |
Ռեջեփ Թայիփ Էրդողան |
**Աթաթուրքի թանգարան** (թուրքերեն՝ Atatürk Müzesi), պատմական տուն-թանգարան, որը նվիրված է Թուրքիայի Հանրապետության առաջին նախագահ Մուսթաֆա Քեմալ Աթաթուրքի կյանքին։ Այն գտնվում է Ստամբուլի եվրոպական մասում գտնվող Շիշլի թաղամասում։

Թանգարանը տեղակայված է 1908 թվականին կառուցված եռահարկ շենքում։ Քեմալը վարձել է շենքը սիրիական ճակատից վերադառնալուց հետո և ապրել այստեղ իր մոր` Զյուբեյդե հանըմի, քրոջ` Մաքլուբեի և որդեգիր տղայի` Աբդուրահիմի հետ։

Նա այստեղ ապրել է մինչև 1919 թվականի մայիսի 16-ը, երբ Բանդըրմա նավով նավարկել է դեպի Սամսուն` Էրզրումում IX բանակին հասնելու ճանապարհին։

Տունը 1928 թվականին գնվել է Ստամբուլի քաղաքապետարանի կողմից և Աթաթուրքի որոշ անձնական իրեր բերվել են այստեղ։ Շինությունը վերածվել է թանգարանի և այցելուների համար բացվել է 1942 թվականի հունիսի 15-ին` կոչվելով Աթաթուրքի հեղափոխական թանգարան։

Թանգարանում պահվում են Աթաթուրքի այնպիսի անձնական իրեր, ինչպիսիք են նրա հագուստն ու հավաքածուները, ինչպես նաև` պատմական փաստաթղթեր, լուսանկարներ և նկարներ։

Տես նաև
-------

* Աթաթուրքի թանգարան (Սալոնիկ)

Ծանոթագրություններ
------------------

1. ↑  GeoNames — 2005.
2. ↑  Sadi Borak, *Atatürk'ün İstanbul'daki Çalışmaları*, Kaynak Yayınları, 1998, 9789753432337, p. 268. *Şişli'deki evine giderek annesi Zübeyde, kız kardeşi Makbule (Atadan) hanımlara ve manevi oğlu Abdürrahim Tuncak'a veda ettikten sonra doğruca Bandırma vapuruna gitmiştir.*
3. ↑  Zekeriya Türkmen, *Mütareke Döneminde Ordunun Durumu ve Yeniden Yapılanması (1918-1920)*, Türk Tarih Kurumu Basımevi, 2001, 975-16-1372-8, p. 106. (թուրքերեն)

Արտաքին հղումներ
----------------

* Աթաթուրքի թանգարանի պատկերները Archived 2016-03-04 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 172427758 · ULAN: 500300576 · WorldCat VIAF: 172427758 |

 |